ગુજરાત ચૂંટણી આડે હવે ગણતરીના દિવસો જ બાકી છે. જેમ-જેમ વિધાનસભાની ચૂંટણી નજીક આવતી જાય છે, તેમ-તેમ સમાચાર અહેવાલો અને ઓપિનિયલ પોલ દાવો કરી રહ્યાં છે કે આ વખતે ચૂંટણીમાં ભાજપ અને કોંગ્રેસ વચ્ચે બરાબરની ટક્કર જોવા મળશે. કોંગ્રેસ માટે તો આ વાત જ એક રીતે જીત સમાન છે, કારણ કે ગુજરાતમાં કોંગ્રેસની હાલત ખૂબ કથળી ગઇ હતી. રાજ્યસભા ચૂંટણી બાદ અને રાહુલ ગાંધીના વારંવારના ગુજરાત પ્રવાસોથી પક્ષમાં થોડો જીવ રેડાયો છે. વર્ષ 2014ના લોકસભાની ચૂંટણીના પરિણામોને ધ્યાનમાં રાખીએ તો કોંગ્રેસે આ વિધાનસભા ચૂંટણીમાં જીતવા માટે ઘણા મોટા પડકારો પાર કરવાના રહેશે.